१. एम्हर अत्रि ऋषि श्री रामजीक दर्शन अपन आश्रम मे करैत गदगद भेल हुनक विनती कयलनि, दोसर दिश परम शीलवती आर विनम्र श्री सीताजी अनसूयाजी (आत्रिजीक पत्नी) केर चरण पकड़िकय हुनका सँ भेट कयलीह।
 २. ऋषि पत्नीक मोन मे बड सुख भेटलनि। ओ आशीष दैत सीताजी केँ अपनहि लग बैसा लेलीह। आर ओ एहेन दिव्य वस्त्र एवं आभूषण हुनका पहिरेलीह जे सदिखन नव, निर्मल आ सोहाओन बनल रहैत अछि। पुनः ऋषि पत्नी हुनका संग बात करैत मधुर आ कोमल वाणी सँ स्त्रीगण सभक किछु धर्म बखानैत कहय लगलीह।
 (अर्थात समान अवस्था वला केँ ओ भाइ के रूप मे देखैत छथि, पैघ केँ पिताक रूप मे आ छोट केँ पुत्र केर रूप मे देखैत छथि। )
५. एना कहिकय धीर मुनि प्रभु केँ देखय लगलाह। मुनिक नेत्र सँ (प्रेमाश्रुक) जल बहि रहल अछि आर शरीर पुलकित अछि।
 छन्द :
तन पुलक निर्भर प्रेम पूरन नयन मुख पंकज दिए।
 जप जोग धर्म समूह तें नर भगति अनुपम पावई।
 मुनि अत्यन्त प्रेम सँ पूर्ण छथि, हुनकर शरीर पुलकित अछि आर नेत्र केँ श्री रामजीक मुखकमल मे लगौने छथि। मोन मे विचारि रहल छथि जे हम एहेन कोन जप-तप कएने रही जाहि के कारण मन, ज्ञान, गुण आर इन्द्रियहु सँ परे प्रभुक दर्शन पेलहुँ। जप, योग आर धर्म समूह सँ मनुष्य अनुपम भक्ति केँ पबैत अछि। श्री रघुवीर केर पवित्र चरित्र केँ तुलसीदास राति-दिन गबैत छथि।
 ६. श्री रामचन्द्रजीक सुन्दर यश कलियुगक पाप सब केँ नाश करयवला, मन केँ दमन करयवला आर सुख केर मूल थिक, जे लोक एकरा आदरपूर्वक सुनैत छथि हुनका पर श्री रामजी प्रसन्न रहैत छथिन। ई कठिन कलिकाल पाप सभक खजाना छी, एहि मे न धर्म अछि, न ज्ञान अछि आर न योग आ कि जपे अछि। एहि मे त लोक सब भरोसा सब छोड़िकय श्री रामजी टा केँ भजैत छथि, वैह टा चतुर छथि।
 हरिः हरः! ! 